KOMISSION ASETUS (EY) N:o 2030/95,
annettu 22 päivänä elokuuta 1995,
Ruotsin lipun alla purjehtivien alusten kilohailin kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 21 artiklan 3 kohdan,
sekä katsoo, että
tiettyjen kalakantojen ja kalakantaryhmien vuodeksi 1995 sallituista kokonaissaaliista ja tietystä edellytyksistä, joilla niitä saa kalastaa 20 päivänä joulukuuta 1994 annetussa neuvoston asetuksessa (EY) N:o 3362/94 (2), sellaisena kuin se on muutettuna asetuksella (EY) N:o 746/95 (3), säädetään kilohailikiintiöistä vuodelle 1995,
kiintiöiden alaisten kalakantojen saaliiden määrällisistä rajoituksista annettujen säännösten noudattamiseksi komission on tarpeellista vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen annettu kiintiönsä, ja
komission tietoon saatettujen tietojen mukaan Ruotsin lipun alla purjehtivien tai Ruotsissa rekisteröityjen alusten kilohailisaaliit ICES-alueiden III b, c, d (EY-alue) vesillä ovat täyttäneet vuoden 1995 kiintiön; Ruotsi on kieltänyt tämän kalakannan kalastuksen 3 päivästä elokuuta 1995; tämän vuoksi on tarpeellista noudattaa tätä päivämäärää,
ON ANTANUT TÄMÄN ASETUKSEN:
1 artikla
Ruotsin lipun alla purjehtivien tai Ruotsissa rekisteröityjen alusten kilohailisaaliiden ICES-alueiden III b, c, d (EY-alue) vesillä katsotaan täyttäneen Ruotsille vuodelle 1995 osoitetun kiintiön.
Kielletään Ruotsin lipun alla purjehtivilta tai Ruotsissa reksiteröidyiltä aluksilta kilohailin kalastus ICES-alueiden III b, c, d (EY-alue) vesillä ja edellä mainittujen alusten tämän asetuksen voimaantulopäivän jälkeen pyytämän kilohailikannan hallussapitäminen aluksessa, uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 3 päivästä elokuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä elokuuta 1995.